שיחת יחידה:גרפים

message: שלום קיפודנחש, האם יש דרך לשכלל את גרף עוגה שיהיה דומה לגרפים של האקסל? שהכיתוב יהיה על העוגה או לידה, כמו בדוגמה הבאה? 
--אפי ב. • התחברו ל♥ • 09:29, 2 במאי 2013 (IDT)
replies: text: קטונתי מלומר שזה בלתי אפשרי, אבל זה בהחלט מעל לכוחי. כיתוב בתוך הפלחים אפשרי, אבל בלי בקרה לגבי החלת הכיתוב בתוך הפלח (כלומר בלי יכולת לשלוט על חריגות הכיתוב מהפלח). כיתוב בצד זה כבר אופרה אחרת - אין לי מושג איך לצייר קווים אלא אם כן מדובר בקווים אופקיים או אנכיים בלבד (במקרה כזה מציירים div עם מיקום אבסולוטי ורוחב או גובה של פיקסל יחיד, כשהממד השני הוא אורך הקו הרצוי). בכולופן זה פרויקט כבד. כרגע לא ברור לי שיש דרישה ממשית - השימוש בדיאגרמת עוגה בוויקיפדיה העברית מצומצם מאד, והמעט שיש הוא כמעט לחלוטין בחסות בוט היישובים. קיפודנחש 05:11, 3 במאי 2013 (IDT)
replies: text: : תודה. יתכן שיש דברים שעדיין כדאי להשתמש ב-Timeline הישן. אני מתרשם שהתמיכה של שפת לואה בגרפיקה, איננה חזקה במיוחד. האם אין בשפת בלואה יחידה המטפלת בגרפיקה דו ממדית כמו שיש בשפות אחרות, כך שאפשר לצייר גרפיקה באופן גמיש? אולי בכלל על הדרך היה כדאי לשקול תמיכה ב-OpenGL או ב-WebGL, ואז היה אפשר להציג דברים מדהימים בויקיפדיה. --אפי ב. • התחברו ל♥ • 11:59, 3 במאי 2013 (IDT)
replies: text: ::סקריבונטו מריץ סקריפט שרץ בצד שרת. היחידה הזו משפריצה html טהור. באופן עקרוני אפשר היה אולי לעשות קצת יותר בעזרת תכונות מתקדמות של html5, אבל יש כמה מגבלות בגינן נמנעים משימוש כה: הסיבה הראשונה היא שתכונות כאלו לא נתמכות בצורה אחידה בכל הדפדפנים, וסיבה שנייה היא שתוכנת ויקיפדיה עצמה מפעילה מסנן שמונע כל מיני אפשרויות, כמו שימוש ב-canvas או טעינת תמונה משרת חיצוני: לדוגמה, ה-toolserver מצייר דיאגרמת עוגה חביבה בדף "מונה עריכות" (מקושר מתחתית הדף "תרומות המשתמש"), והוא עושה זאת בעזרת שירות של גוגל בשם http://chart.apis.google.com. יחידה בלואה לא יכולה לעשות משהו דומה, כי תוכנת ויקיפדיה חוסמת טעינת תמונה משרת חיצוני. לגבי timeline: באופן עקרוני כנראה באמת כדאי להשתמש בו, אבל מי הראש של מי שבנה את הסינטקס של ההרחבה הזו עובד בצורה מספיק שונה מהראש שלי, ולא הצלחתי לקלוט איך עושים זאת. בנוסף, הגרפיקה שההרחבה מייצרת היא קצת בעייתית, עם מקבלות קשות של נגישות וקריאוּת מוגבלת. באופן עקרוני, השילוב של לואה עם הרחבת timeline הוא שילוב מנצח: נגדיר פרמטרים בצורה אנושית, וניתן ללואה ליצור את התחביר ש-timeline יודע לאכול (בוויקיפדיה הויאטנמית עשו משהו כזה: ראה :vi:Mô đun:Thời biểu dân số - רק שזה גרף קצת מוגבל). אם מישהו מרים את הכפפה - בכבוד. קיפודנחש 06:28, 4 במאי 2013 (IDT)
replies: text: ::: הכתיבה ב-timeline לא מסובכת יותר משאר הדברים, ובמיוחד למתכנתים. צריך להקדיש שעה שעתיים בכדי להבין את התחביר. יש גם הרבה דוגמאות, כך שלא צריך להתחיל מאפס. אגב, ה-timeline מבוסס על תוכנה שבה יש הרבה יותר דברים, כמו למשל גרף עוגה (שאותו לא מימשו בהרחבה). ואם כבר בענייני הרחבות. למה השתמשו בשפה כמו לואה ולא השתמשו ב-PHP שזה נראה לי הכי מתבקש? שפה שמהווה תשתית לויקיפדיה עצמה. ועוד שאלה. למה ויקיפדיה מסננת אלמנטים מ-HTML5 כמו ה-canvas במיוחד לאור העובדה שהממשק שלה עצמה, היה צריך לעבור מתיחת פנים רצינית, בכדי להראות הרבה יותר אלגנטי ויפה. ולא הייתה מזיקה האפשרות להציג תרשים ואנימציות משוכללות ולא להסתפק באנימציית GIF. --אפי ב. • התחברו ל♥ • 00:41, 5 במאי 2013 (IDT)
thread_title: גרף עוגה 

message: אני רואה, שסדר הפלחים בדיאגרמות העוגה שפה, שונה מהסדר הנוח המקובל באקסאל. אם נדמה את הדיאגרמה ללוח של שעון מחוגים, כאן, הפלח הראשון, מתחיל במקום המספר המורה על השעה שלוש וממשיך, נגד כיוון השעון, בהתאם לשטח הגזרה שהוא צריך לתפוס. הפלח הבא מתחיל במקום בו קודמו נגמר וממשיך, גם הוא, נגד כיוון השעון וכולי. לעומת זאת, באקסאל, הפלח הראשון מתחיל במקום השעה שתיים-עשרה והפלחים נפרשים עם כיוון השעון. התחלה מ12 והליכה עם כיוון השעון מקלה את הבנת הפופורציות בין הפלחים על מי שמיומן בקריאת שעון מחוגים (מי שנולד לפני שנות השמונים). כיצד אפשר ליישם את הפרישה הנוחה גם פה?.   עִדּוֹ - שיחה 14:43, 3 באוקטובר 2013 (IDT)
replies: text: זה כנראה לא בלתי אפשרי באופן עקרוני. התחלה ברביע הראשון והמשך נגד כיוון השעון זה הסדר שבדרך כלל נמצא בשימוש במתמטיקה (כך נהוג להגדיר סינוס, למשל), והוא הסדר שתבנית "דיאגרמת עוגה" בוויקיפדיה באנגלית (שנכתבה לפני הרחבת סקריבונטו, כלומר בלי שימוש בלואה) השתמשה בו. אפשר להתווכח מה באמת הסדר ה"הגיוני", אבל אין לי כוונה כזו. נראה לי לא מאד קשה לבנות יחידה שתצייר גרף עוגה כפי שתארת, אבל כרגע אין לי זמן ואין לי כוונה לעשות זאת. אם מישהו אח מוכן לקחת את האתגר - יבורך. כרגע לא נראה שיש די שימוש בכלי הקיים, שלדעתי הוא כבר די חזק, כך שאין לי המון מוטיבציה להוסיף ליו עוד שינויים ושכלולים - לא נראה לי סביר שחסרונם של שינויים ושכלולים כאלו הוא הסיבה שלא משתמשים ביחידה הזו. קיפודנחש 16:12, 3 באוקטובר 2013 (IDT)
replies: text: :אז, למעשה, לשתי השאלות שלי יש אותה תשובה: א' כרגע אי אפשר ו-ב' לא כדאי לפתח כי מישום מה אין שימוש. זה מוביל לשאלה, למה אין שימוש. אני, בתור ויקיפד ותיק, שכן אוהב סטטיסטיקה, מצייר מעט מאוד דיאגרמות לויקיפדיה וגם אותן אני מצייר באקסאל כי זה הכלי שאני מכיר. רק כעת הפכתי מודע לעובדה, שאת גיליון האקסאל שלי, ויקידים אחרים לא יכולים להגיה ולעדכן. אז "מדגם סטטיסטי" של נדגם אחד רומז שכדאי לשפר את המודעות.   עִדּוֹ - שיחה 17:50, 3 באוקטובר 2013 (IDT)
replies: text: ::עד כמה שזיכרוני מגיע, אחרי שיצרתי את היחידה ניסיתי לתת לזה פרסום בלוח המודעות או המזנון. בהחלט אפשר לתת פרסום נוסף. לא מדויק שלשתי השאלות יש אותה תשובה ("אי אפשר"): אם יש קונצנזוס רחב שהקונבנציה של השעון יותר מתאימה מהקונבנציה המתמטית, בהחלט אפשר לשנות את הסדר (לדעתי הקונבנציה המתמטית עדיפה, כלומר הרביע הימני העליון הוא הרביע הראשון, ומשם נגד כיוון השעון. כך או כך, שתי דעות זה לא "קונצנזוס" אפילו אם הן זהות, קל וחומר כשהן מנוגדות אחת לשנייה...). לעומת זאת את השכלול השני שביקשת לא ניתן לעשות במסגרת היחידה הנוכחית. קיפודנחש 18:22, 3 באוקטובר 2013 (IDT)
thread_title:  שאלה על סדר הפלחים בדיאגרמות עוגה 

message: כיצד ניתן ליצור פה דיאגרמות עוגה עם כמה שכבות? דהיינו עם פלחים שמתחלקים לתת פלחים, כמו בתמונה הבאה.   עִדּוֹ - שיחה 14:47, 3 באוקטובר 2013 (IDT)
replies: text: לא בעזרת היחידה הזו. לאור מיעוט השימוש ביחידה הזו, בה ההגדרות פשוטות (לפחות פשוטות יחסית להגדרות הנחוצת כדי להזין נתונים למשהו כמו שתארת), קצת קשה לי להאמין שאם מישהו ייצור יכולת כזו (כנראה ביחידה אחרת), היא תזכה לשימוש שיצדיק זאת. קיפודנחש 16:01, 3 באוקטובר 2013 (IDT)
thread_title:  שאלה אחרת על דיאגרמת עוגה 

message: קיפודנחש שלום, כאשר מעיינים בגרף עוגה בכרום, ומשנים את המרחק מהתצוגה, זה עלול להשפיע על המקרא של הפלחים השונים. נניח שמשתמש מעיין בעוגה הראשונה בדוגמת יחידת הגרפים באמצעות כרום, ומקטין את התצוגה ל-75% או 67% - המקרא של הפלח האחרון (אננסים 750,000 טונות) מופיע במקום אחר לא צפוי. זה עושה בלגן בגרפים המשתמשים ביחידה זו. מה עושים ? ‏dMy‏ • שיחה • 01:00‏, 30/08/2014 • ד' באלול ה'תשע"ד
replies: text: הבעיה חמורה במיוחד בפלחים של תבנית:סטטיסטיקה עירונית, משום שבברירת המחדל של התצוגה בכרום, המקרא של הפלח של "מעורבים + אחרים" תמיד נעלם. ראה למשל בוסטון בתבנית תחת דמוגרפיה. בורה בורה - שיחה 01:31, 30 באוגוסט 2014 (IDT)
replies: text: :עד כמה שהצלחתי לראות מדובר בבג בכרום. את הבעיה האקוטית "תיקנתי" על ידי ביטול הצגת המקרא בעמודות עבור גוגל כרום, אבל יתכן שיש עוד בעיות עם הדפדפן הזה. קיפודנחש 23:48, 30 באוגוסט 2014 (IDT)
replies: text: ::תוספת: לגבי מצב של הקטנה (קונטרול-מינוס או קונטרול-גלגלת עכבר): עדיין יש בעיה בכרום, אבל הבעיה היא רק בזמן ההקטנה: אם מבצעים רענון אחרי ההקטנה, התצוגה נשארת מוקטנת, והתצוגה מסתדרת. לא ברור אם שווה לדווח על הבעיה הזו. את הביעה עם תצוגה בעמודות דווקא כדאי לדווח, אבל כרגע אין לי זמן להכין דף קטן שמדגים את הבעיה - ללא דף כזה הדיווח אינו אפקטיבי. קיפודנחש 23:54, 30 באוגוסט 2014 (IDT)
replies: text: ::: לאחר התיקון שלך אני לא רואה יותר בעיה בתבנית:סטטיסטיקה עירונית ולא חסר כלום. למה התכוונת ב"ביטול הצגת המקרא בעמודות עבור גוגל כרום"? הוא מוצג בכרום 36. בורה בורה - שיחה 06:37, 31 באוגוסט 2014 (IDT)
replies: text: ::::לדפדפנים שונים יש יכולות להציג את המקרא בעמודות. ראה למשל את הדוגמה האחרונה בדף התיעוד של היחידה. בדפדפן פיירפוקס המקרא מוצג בעמודות, ועד השינוי האחרון, כך גם בכרום. אחרי שדמי ואתה מצאתם ודיווחתם על הבג בכרום (תודה! ), ביטלתי את תצוגת המקרא בעמודות בכרום. כתוצאה מכך, במקרה שיש מספר רב של פלחים (שוב, כמו בדוגמה האחרונה בתיעוד), התצוגה פחות נוחה מאשר בדפדפנים בלי הבג, בהם הצגה בעמודות עדיין מאופשרת. לא בדקתי מה קורה בספארי, שגם הוא מבוסס על וובקיט, אבל לא ידוע לי על גולשים רבים המשתמשים בספארי בוויקיפדיה בעברית. קיפודנחש 09:06, 31 באוגוסט 2014 (IDT)
thread_title: בעיה במקרא הפלחים של עוגה

message: שלום, שתי שאלות בעניני גרפים:
# במקום תו הפרדה בין עמודות "" שמכיל 5 תוים, ומסרבל מאוד את העסק. לא עדיף לבחור תו אחר כמו למשל "!" כמו בדוגמה הבא?
# האם ניתן להציג את הערך של כל עמודה על העמודה עצמה (כמו שמקובל בהרבה גרפים), או לפחות למטה (כמו שעשיתי ידנית בדוגמה הבאה) ?. 
--אפי ב. • התחברו ל♥ • 09:57, 11 בספטמבר 2014 (IDT)
replies: text: כברירת מחדל, תו ההפדה הוא : (נקודתיים). העורכת יכולה לבחור תו הפרדה אחר כרצונה, ובכלל זה ! . בוויקיפדיה בעברית יש מקרים בהם נוח לבחור תו הפרדה שכופה על חלון העריכה כיווניות מימין לשמאל, ולכן ההערה שבמקרים רבים נוח להשתמש ב . ערכתי מעט את הגרף (הוספתי "סיומת יחידות" ושיניתי את שם הקבוצה). קיפודנחש 15:54, 11 בספטמבר 2014 (IDT)
replies: text: : תודה על התשובה. השאלה היא האם אי אפשר היה לקבוע כיווניות בתבנית פעם אחת, ולא בכל מקום ומקום. יש כאן גם שימוש מרובה מאוד בתבנית שמכביד על המערכת. למה התכוונת כאשר כתבת שנוח להשתמש בתו הפרדה שכופה כיווניות? --אפי ב. • התחברו ל♥ • 08:30, 12 בספטמבר 2014 (IDT)
replies: text: ::מדובר בכיווניות בחלון העריכה עצמו. לגרף זה ממש לא משנה איזה תו הפרדה תבחר. אם תנסה להסיר את הרווחים בין הערכים השונים תראה מה קורה בחלון העריכה. בחירה בתו הפרדה כמו  מונעת את הבלבול. ברוב הדפדפנים (אולי כולם?) הוספת רווחים סביב תו ההפרדה מסדרת את חלון העריכה בלי צורך בתו הפרדה שכופה כיווניות. קיפודנחש 09:31, 12 בספטמבר 2014 (IDT)
replies: text: ::: עכשיו הבנתי על מה אתה מדבר. למעשה היה ניתן להשתמש כתו הפרדה באות עברית כלשהי כמו האות ו בשביל שחלון העריכה לא יתבלבל. ולא צריך דוקא להשתמש בתבנית.--אפי ב. • התחברו ל♥ • 12:36, 12 בספטמבר 2014 (IDT)
replies: text: ::::זה כמובן נכון, אבל יש לזכור שתו ההפרדה משמש גם לערכים מספריים, גם לכותרות, גם לצבעים, רמזוים, וכולי. בחירה באות עברית כלשהי תעבוד כמצופה רק אם האות הזו לא מופיעה באף אחד מאלו, ושימוש כזה מהווה הפרה בוטה של העיקרון המקודש של "מינימום הפתעה": תאר לך שעורך אחר מגיע אחריך ומשנה את הטקסט של אחד הפרמטרים הללו באופן שמוסיף תו הפרדה ללא כוונה. זו הסיבה שהתיעוד מציע להשתמש ב{תב|כ}} ולא באות עברית כלשהי קיפודנחש 21:10, 12 בספטמבר 2014 (IDT)
replies: text: ::::: עדיין מדובר בשימוש ב-5 תוים לכל תו הפרדה, שזה די מסורבל. וכאשר משתמשים בנקודיים צריך לפחות שני תוים: נקודותיים ותו נוסף. למשל שימוש בנקודתיים כפולים :: מסדר את העניין של הכיוניות. אפשר גם להשתמש לתו הפרדה בתו כמו ^ שאז הכיוניות לא מתבלבלת, גם בשימוש בתו אחד. והסיכוי שמישהו ישתמש בו לעניין אחר לא ממש גדול. --אפי ב. • התחברו ל♥ • 22:41, 13 בספטמבר 2014 (IDT)
replies: text: ::::::אתה מוזמן לערוך את התבנית שמשתמשת ביחידה (תבנית:דיאגרמת עוגה) ולהזין תו הפרדה אחר כברירת מחדל, ועוד יותר מכך, אתה מוזמן ליצור תבנית דומה עבור דיאגרמת עמודות (אולי שתי תבניות: אחת עבור stacked ואחת עבור "רגילה". אולי משתמש:בורה בורה ירצה לקחת פרויקט...). כרגע יותר מעניין אותי לראות אנשים מוסיפים גרפים לערכים. אם אתה יכול לחשוב על ערכים שייצאו נשכרים מגרף עמודות או עוגה, אנא הוסף: בוויקיפדיה העורכים לומדים מערכים קיימים, גם בפן התוכני וגם בפן הטכני. אם יותר ערכים ישתמשו בגרפים, אני צופה שעורכים שייתקלו בגרפים הללו בקוראם את הערכים יעשו בהם שימוש בערכים נוספים. זה יותר משמעותי, לדעתי, מלהחליף את תו ההפרדה הדיפולטי. קיפודנחש 22:59, 13 בספטמבר 2014 (IDT)
replies: text: ::::::: אני עדיין לא משוכנע שתבנית זו טובה יותר מאשר ציר זמן שהיא גמישה מאוד ורב תכלית, ותבניות המבוססות עליה. למשל תבנית:תרשים רב שנתי שמיועדת להציג נתונים לפי שנים (ונעשה בה שימוש רב בערכי היישובים) נראית לי טובה יותר בהיבט החזותי (אם כי לא פתרו עדיין את בעיית העברית ההפוכה). --אפי ב. • התחברו ל♥ • 00:14, 14 בספטמבר 2014 (IDT)
thread_title:  תו הפרדה והצגת ערך של עמודה 

message: שלום, לדעתי כדאי לקבוע גם אפשרות של צבעים בעברית. יהיה יותר ידידותי למשתמש. וגם כדאי להרחיב את הטווח של הצבעים בשמות מעבר לקיים. אפשר "ירוק יער", "ירוק זית" (או לחילופין ירוק בהיר וירוק כהה)  וכדומה כמו שמקובל במערכות שונות. בתודה. --אפי ב. • התחברו ל♥ • 08:13, 9 במרץ 2016 (IST)
replies: text: היחידה הזו לא עושה (וגם לא תעשה) שום דבר עם צבעים. היא פשוט שמה את הפרמטר שנותנים לה בקוד ה-HTML כמו שהוא. זה מאפשר להעביר דברים כמו  #123456, או אפילו rgb(12,13,14,15) (בנוסף, כמובן, לשמות הצבעים הסטנדרטיים שמוכרים ב-HTML). אין שום עיבוד על הפרמטר שמועבר עבור צבע. קיפודנחש 18:28, 9 במרץ 2016 (IST)
thread_title:  צבעים בעברית 

message: אולי במקום ליצור בעצמנו, צריך להטמיע משהו קיים כמו ספריה rgraph בקישור http://www.rgraph.net שמשתמשת בhtml5. ויש לה גרפים מדהימים, אפילו עם אנימציה ואפקטים. יש לה רישיון כפול בקוד פתוח ובתשלום. 
*דוגמה1 http://www.rgraph.net/demos/pie-customised.html
*דוגמה2 http://www.rgraph.net/demos/rose-3d.html 
*קישור לכל הדוגמאות http://www.rgraph.net/demos/index.html
--אפי ב. • התחברו ל♥ • 09:03, 9 במרץ 2016 (IST)
replies: text: בהחלט כדאי להשתמש בספריה קיימת במקום לעשות מה שהיחידה הזו עושה, אם כי כמובן לא הספרייה אליה קישרת: הספרייה שקישרת אליה היא קוד בג'אווהסקריפט, שזה ממש לא מה שנחוץ כאן. יש לכך מספר סיבות שלא אפרט כאן - אם זה מעניין אותך, אפשר להמשיך במקום אחר. הדבר הנכון לעשות זה להשתמש בהרחבת גרפים שנוספה לוויקיפדיה לפני זמן מה (אחרי שהיחידה הזו נכתבה). קיפודנחש 18:40, 9 במרץ 2016 (IST)
thread_title:  שימוש בספריה קיימת 

message: נראה שאני ממשיך דיון ישן.
ראשית מצאתי שהיחידה גרפים הרבה נוחה וגמישה מאשר תבנית גרפים. ורק בה הצלחתי לעצב את הגרף הבא בדיוק כפי שרציתי. 
שאלתי היא האם ניתן להוסיף מעל לכל עמוד גרף את הסיכום של כל הערימה או להוסיף פרמטר נניח בשם "כותרות עמודים" שבו יהיה ניתן לכתוב את כל הטקסט של העמודים. למשל כך:
| כותרות עמודים = 729  450  550  590  588
גם חסר בגרף הזה שאין רשת של קוי רקע.
וזהו הגרף המדובר.
תקציב הפרויקט - התכנון מול הביצוע (במיליוני ש"ח)
 אפי ב. 08:28, 11 במרץ 2022 (IST)
לגבי רשת - לא יקרה. לגבי סה"כ בגרף stacked, לא צריך להיות קשה למימוש, מה שקשה זה למצוא מקום טוב לכתוב את הסכומים, ועיצובם (קידומת, סיומת וכן הלאה). אם תוכל להציע עצה טובה, אנסה לראות מה אפשר לעשות. תוכל לראות גם מה קורה ביחידה בוויקינגליש, שם היא ממשיכה להיות מתוחזקת, גם אחרי שלמעשה נטשתי אות- אם יש שם שיפורים או תיקונים שכדאי לייבא, let me know. קיפודנחש 09:06, 11 במרץ 2022 (IST)
replies: text: המקום של סכום הערמה צריך להיות טיפה מעל לעמוד הערמה. בשטח הלבן. אגב, באיזה IDE אתה משתמש לפיתוח בלואה? ואגב הדיון, משהו מתפתח בויקיפדיה בנושא גרפים או שהוא נשאר כמו שהיה בשנים האחרונות? אפי ב. 09:28, 11 במרץ 2022 (IST)
אין לי ide ללואה. לא ידוע לי על פיתוח מהזמן האחרון או כוונה לעשות דברמה בעתיד הקרוב בנושא גרפים בתוכנת מדיה ויקי. לגבי הוספת הסכום - לא סביר שאגיע לכך בקרוב. הצצתי בוויקיגליש, ונראה שמשומה אין שם "הצגת הערך בעמודה". כתבתי את היחידות האלו לפני כמעט עשר שנים, במידה מסוימת כ"תרגיל בלואה", וככה הן נראות. למעשה, הופתעתי לראות שהיחידה כאן ובוויקינגליש נבדלות וכאן יש תמיכה בפרמטר שאין שם - לא זכרתי זאת.... בברכה - קיפודנחש 17:04, 11 במרץ 2022 (IST)

text: וואו. עשית עבודה יפה. חשבתי שייבאת את זה מאיזה פרויקט. יש לו יתרונות מרשימים על פני תבנית:גרפים, בתחום של תצוגת גרפי עמודים. הזנת נתונים בעברית, וגם שיש לו תצוגה מקדימה, בעוד שבתבנית גרפים צריך לבצע שמירה ורק אז רואים את הגרף. חבל שלא היה מישהו אחר לקחת את הלפיד ולהמשיך את הפרויקט שלך. אפי ב. 17:17, 11 במרץ 2022 (IST)
thread_title:  שיפור לגרף